CELEX: 62015TN0057
Language: fi
Date: 2015-02-07 00:00:00
Title: Asia T-57/15: Kanne 4.2.2015 – Trajektna luka Split v. komissio

13.4.2015   
            
            
               FI
            
            
               Euroopan unionin virallinen lehti
            
            
               C 118/35
            
         Kanne 4.2.2015 – Trajektna luka Split v. komissio
   (Asia T-57/15)
   (2015/C 118/44)
   Oikeudenkäyntikieli: englanti
   
      Asianosaiset
   
   
      Kantaja: Trajektna luka Split d.d. (Split, Kroatia) (edustajat: asianajajat M. Bauer, H.-J. Freund ja S. Hankiewicz)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa 15.10.2014 annetun komission päätöksen C(2013) 7285 final – Kroatia – väitetty valtiontuki Jadrolinijalle
            
         
               —
            
            
               velvoittaa komission vastaamaan omista oikeudenkäyntikuluistaan sekä korvaamaan kantajalle aiheutuneet oikeudenkäyntikulut
            
         
               —
            
            
               palauttaa asian takaisin Euroopan komissioon lisätutkimuksia ja uutta päätöstä varten
            
         
               —
            
            
               toteuttaa muut oikeudenmukaisiksi katsomansa toimenpiteet.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste perustuu ilmeiseen arviointivirheeseen ja oikeudelliseen virheeseen sekä SEUT 107 artiklan rikkomiseen, kun komissio totesi, ettei riidanalainen toimenpide ole valtiontukea, koska sen selvittämiseksi oliko valtion varoja käytetty, oli sovellettu virheellistä kriteeriä.
            
         
               2)
            
            
               Toinen kanneperuste perustuu ilmeiseen arviointivirheeseen ja oikeudelliseen virheeseen sekä SEUT 107 artiklan rikkomiseen, kun komissio totesi, ettei riidanalainen toimenpide ole valtiontukea, koska valtion varoja ei ole käytetty.
            
         
               3)
            
            
               Kolmas kanneperuste perustuu ilmeiseen oikeudelliseen virheeseen ja SEUT 107 artiklan 1 kohdassa tarkoitetun käsitteen yhdessä SEUT 106 artiklan 1 kohdan kanssa, kun komissio ei ottanut huomioon SEUT 106 artiklan 1 kohtaa.
            
         
               4)
            
            
               Neljäs kanneperuste perustuu olennaisen menettelymääräyksen ja asetuksen N:o 659/1999 (1) 10 artiklan 2 kohdan rikkomiseen, kun komissio ei käyttänyt siinä säädettyjä tutkintavaltuuksia riittävästi.
            
         
               5)
            
            
               Viides kanneperuste perustuu ilmeiseen arviointivirheeseen, joka johtuu SEUT 108 artiklan 2 kohdassa ja asetuksen N:o 659/1999 4 artiklan 4 kohdassa tarkoitetun muodollisen tutkintamenettelyn avaamatta jättämisestä.
            
         
               6)
            
            
               Kuudes kanneperuste perustuu olennaisen menettelymääräyksen rikkomiseen, kun komissio ei esittänyt SEUT 296 artiklan toisen kohdan mukaisesti riittäviä perusteluja valtion varojen puuttumisen osalta ja SEUT 106 artiklan 1 kohdassa ja SEUT 107 artiklan 1 kohdassa tarkoitetun käsitteen osalta.
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s. 1).